IRPC:ลุ้นผลประกอบการปี 59 สูงขึ้นจากการเกิด Stock loss คาดจะลดลง
IRPC คาดว่าผลประกอบการปี 59 มีแนวโน้มที่จะปรับตัวสูงขึ้น เทียบช่วงเดียวกันของปีก่อน จากแนวโน้มการเกิด Stock loss ที่คาดว่าจะลดลงและการดำเนินโครงการลดต้นทุนอย่างต่อเนื่อง (NOT RATED, TP5.4)
22 ม.ค. 2559

บล.โนมูระ พัฒนสิน ระบุในบทวิเคราะห์วันนี้ (22 ม.ค.) ว่า บริษัท ไออาร์พีซี จำกัด (มหาชน) หรือ IRPC มีมุมมอง Neutral ต่อแนวโน้มกำไรไตรมาส 4/58 ที่คาดว่าจะมีกำไร 336 ล้านบาท ปรับตัวลดลง 62% เทียบไตรมาสก่อนหน้า แต่ฟื้นตัวแรงเทียบช่วงเดียวกันของปีก่อน
โดยกำไรที่ปรับตัวลดลงเป็นผลมาจากผลขาดทุนจากสต๊อกน้ำมันดิบหลังจากที่ราคาน้ำมันดิบปรับตัวลดลงแรง ในขณะที่ Core-earnings โดยรวมยังทรงตัวเทียบไตรมาสก่อนหน้า จากธุรกิจโรงกลั่นที่ค่าการกลั่นปรับตัวสูงขึ้น
ทั้งนี้คาดว่าผลประกอบการปี 59 มีแนวโน้มที่จะปรับตัวสูงขึ้น เทียบช่วงเดียวกันของปีก่อน จากแนวโน้มการเกิด Stock loss ที่คาดว่าจะลดลงและการดำเนินโครงการลดต้นทุนอย่างต่อเนื่อง (NOT RATED, TP5.4)